Държавен вестник, бр. 67, 2014 г., стр. 5

БРОЙ  67	
Д Ъ Р Ж А В Е Н  В Е С Т Н И К 	
СТР.  5  
ват, като издаденият болничен лист и данните 
в електронния регистър по чл. 33, ал. 5, т. 12 от 
Кодекса за социално осигуряване се анулират, 
след което се издава нов болничен лист.
(5) В случаите, когато е разрешен отпуск 
за временна неработоспособност за домашно 
лечение и през този отпуск осигуреният по 
препоръка на лекуващия лекар или ЛКК се 
снабди с документ за балнеолечение, клима­
толечение и таласолечение, срокът на който 
изтича по-късно от срока на разрешения 
отпуск за домашно лечение, отпускът за вре­
менна неработоспособност се продължава от 
ЛКК, която е разрешила отпуска за домашно 
лечение, с нов болничен лист – продължение 
на предходния. Промените на режима по 
предходния болничен лист се извършват по 
реда на ал. 4.“
10. Член 51 се изменя така:
„Чл. 51. (1) За удостоверяване на временна 
неработоспособност на лица, по отношение на 
които се прилага законодателството на друга 
държава съгласно правилата за координация 
на системите за социална сигурност на ЕО 
или международните договори в областта на 
социалната сигурност, по които Република 
България е страна, се издава болничен лист 
по реда на тази наредба.
(2) Болничният лист, издаден по реда на 
ал. 1, се връчва на лицето за представяне пред 
осигурителната институция и/или работодате­
ля в държавата, където лицето е осигурено.“
11. В чл. 54 се правят следните изменения:
а) в ал. 3 наклонената черта и думите „ТП 
на НОИ“ се заличават;
б) алинея 5 се изменя така:
„(5) Корекции по болничния лист по повод 
допуснати технически грешки се извършват 
само от органа, който го е издал. Корекции­
те се извършват по ред, предвиден в акта на 
Министерския съвет по чл. 103а от Закона 
за здравето.“
12. Член 55 се отменя.
13. Член 56 се изменя така:
„Чл. 56. (1) За получаване на уникални 
номера на болнични листове от електрон­
ния регистър по чл. 33, ал. 5, т. 12 от Ко­
декса за социално осигуряване лечебните 
заведения подават еднократно заявление в 
териториалното поделение на Националния 
осигурителен институт по седалището си. 
Към заявлението се прилага удостоверение 
за регистрация на лечебното заведение съ­
гласно чл. 40, ал. 9 от Закона за лечебните 
заведения или разрешение за осъществяване 
на дейност на лечебното заведение съгласно 
чл. 46, ал. 2 от Закона за лечебните заведения.
(2) Ръководителите на лечебните заведения 
отговарят за:
а) получаването на уникалните номера 
по ал. 1;
б) предоставянето на уникалните номе­
ра по ал. 1 на осъществяващите дейност в 
лечебното заведение лекари/лекари по ден­
тална медицина и ЛКК с оглед издаване на 
болнични листове;
в) представянето на данните в електронния 
регистър по чл. 33, ал. 5, т. 12 от Кодекса за 
социално осигуряване;
г) изготвянето на справки за издадени/
анулирани болнични листове.
(3) Лекарите/лекарите по дентална медицина 
и ЛКК отговарят за въвеждането и съхранява­
нето на данните при издаването/анулирането 
на болничните листове и за представянето на 
данните от издадените/анулираните болнични 
листове по реда, предвиден в акта на Министер­
ския съвет по чл. 103а от Закона за здравето.“
14. В глава трета, раздел ІХ се създава 
чл. 56а:
„Чл. 56а. Работодателите/осигурителите/
самоосигуряващите се лица са длъжни да съх­
раняват представените им болнични лис­тове за 
срок 3 години считано от 1 януари на годината, 
следваща годината, в която са издадени.“
§ 2. Започналите и неприключили до 1 
януари 2015 г. производства пред органите 
на медицинската експертиза се довършват по 
досегашния ред.
§ 3. Параграф 1 влиза в сила от 1 януари 
2015 г.
Министър-председател:  
Пламен Орешарски
Главен секретар на Министерския съвет: 
Нина Ставрева
НАРЕДБА
за реда за представяне в Националния осигу-
рителен институт на данните от издадените 
болнични листове и решенията по обжалва-
нето им
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определя редът за 
представяне от органите на медицинската 
експертиза в Националния осигурителен ин­
ститут (НОИ) на данните, съдържащи се в 
издадените болнични листове и в решенията 
по обжалването им.
Чл. 2. (1) Данните, съдържащи се в издадени­
те болнични листове, се представят в НОИ от:
1. лекуващите лекари/лекари по дентална 
медицина – лично или чрез лечебните заве­
дения, в които осъществяват дейност;
2. лекарските консултативни комисии 
(ЛКК) – чрез лечебните заведения, към които 
са създадени.
(2) Данните, съдържащи се в решенията 
по обжалването на болничните листове, се 
представят в НОИ от:
1. лекарските консултативни комисии 
(ЛКК) – чрез лечебните заведения, към които 
са създадени;